  Майя Бывальцева 23-тӥ шуркынмонлы Удмуртиын коронавирус инфекциен черлан 169 выль учыръёсты шараязы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 104 улӥсьёслэн зэмаз, Можгаын – 10, Сарапулын – куать, Глазкарын, Дэри ёросын – быдэн вить, Каракулино, Якшур-Бӧдья, Пичи Пурга ёросъёсын – быдэн ньыль, Камбарка, Ува, Кияса ёросъёсын – быдэн куинь, Эгра, Вавож, Можга, Сарапул ёросъёсын – быдэн кык, Алнаш, Глаз ёросъёсын – быдэн одӥг адямилэн. 98 мурт висёнэз вормиз Туннэ нуналлы элькунын выль коронавирус инфекциен черлан 12 сюрс 355 учыр лабораториосын зэматэмын. 9 сюрс 883 адями йӧназ, 207 мурт улонысь кошкиз. Та дыре 172 висисьёслэн тазалыксы секыт лыдъяське. Оглом Удмуртиын коронавируслы 623 сюрс 920 эскеронъёс ортчытӥзы, берло нуналскын – 3 сюрс 529.  Тегъёс: Тазалык Ижкар висён Удмуртия коронавирус  